**Zápisnica č. 10**

**zo zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 5. 6. 2013**

**Prítomní:** doc. RNDr. Iveta Boroňová, PhD., PhDr. Branislav Frk, PhD., Doc. Mgr. Martin Hromada, PhD., prof. RNDr. Robert Ištok, PhD., doc. RNDr. Radoslav Klamár, PhD., doc. PhDr. Ľuba Končeková, Nikola Kušniráková, Mgr. Mária Majherová, PhD., Bc. Jana Meričková, Mgr. Miloslav Michalko, Bc. Mariana Olejníková, PaedDr. Lenka Pasternáková, PhD., doc. RNDr. Andrej Pavúk, PhD., Dr. h. c., doc. PaedDr. Vladimír Šebeň, PhD., Mgr. Lucia Zajacová

**Ospravedlnená**: Bc. Mariana Olejníková

**Neprítomní:** -

**Hostia:** doc. PhDr. Nadežda Krajčová, PhD, prof. RNDr. Marián Reiffers, DrSc., doc. RNDr. Ivan Šalamon, CSc., Ing. Emília Martinková.

**II. Program rokovania**

1. Otvorenie
2. Kontrola plnenia uznesení
3. Prerokovanie a schválenie Štatútu Fakulty humanitných a prírodných vied Prešovskej univerzity v Prešove
4. Rozličnosti
5. Záver

**III. Priebeh zasadnutia**

**K bodu 1 programu rokovania:**

Zasadnutie otvoril a viedol predseda AS FHPV PU v Prešove prof. RNDr. Robert Ištok, PhD.

**K bodu 2 programu rokovania:**

Predseda AS FHPV PU prof. RNDr. Robert Ištok, PhD. konštatoval, že uznesenia, prijaté na predchádzajúcom zasadnutí AS FHPV PU neboli časovo termínované, keďže išlo o schválenie základných dokumentov, týkajúcich sa činnosti fakulty (Výročná správa o hospodárení FHPV PU a Výročná správa o činnosti za rozvoj, informatizáciu a hodnotenie kvality FHPV PU v Prešove), resp. vyjadrenie AS FHPV k vyraďovaniu majetku.

**K bodu 3 programu rokovania:**

Štatút Fakulty humanitných a prírodných vied PU v Prešove predložila na rokovanie dekanka fakulty doc. PhDr. Nadežda Krajčová, PhD., ktorá tento dokument stručne prezentovala a zdôvodnila potrebu jeho schválenia. Zdôraznila jeho základné ciele, najmä v podobe zmeny asymetrickej štruktúry fakulty, vytvorenia väčších pracovísk v súlade s počtom študentov a s participáciou na projektoch.

S priebehom rokovania Legislatívnej komisie AS FHPV PU zoznámil jeho členov jej predseda PhDr. Branislav Frk, PhD., ktorý zároveň prezentoval stanovisko komisie ku schváleniu štatútu. Konštatoval, že po stretnutí členov komisie so zástupcami vedenia fakulty, ktoré sa konalo 5. 6. 2013 za prítomnosti predsedu AS FHPV došlo ku konsenzu v niektorých bodoch pôvodného stanoviska komisie.

V rámci rozpravy vystúpili za vedenie fakulty dekanka doc. PhDr. Nadežda Krajčová, PhD., Ing. Emília Martinková, Dr. h. c., prof. RNDr. Marián Reiffers, DrSc. a doc. RNDr. Ivan Šalamon, CSc. Z členov senátu diskutovali doc. PaedDr. Vladimír Šebeň, PhD., doc. RNDr. Radoslav Klamár, PhD., doc. RNDr. Iveta Boroňová, PhD., Doc. Mgr. Martin Hromada, PhD., Mgr. Mária Majherová, PhD., Mgr. Miloslav Michalko. Rozpravu uzavrel predseda AS FHPV PU prof. RNDr. Robert Ištok, PhD.

Predmetom rozpravy bola najmä problematika platnosti prechodných ustanovení v prípade schválenia štatútu, kompetencií riaditeľov inštitútov a vedúcich sekcií, ekonomickej samostatnosti inštitútu, ako aj komunikácie inštitútov s vedením fakulty. Zo strany členov AS FHPV PU bola zdôraznená potreba poznania znenia Organizačného poriadku FHPV PU, ktorý nadväzuje na Štatút FHPV PU*.* Taktiež bola podporená požiadavka vypracovania a sprístupnenia písomnej dôvodovej správy, v ktorej budú zargumentované pripravované zmeny, zapracované v návrhu štatútu.

Na záver rozpravy predseda Legislatívnej komisie AS FHPV PU PhDr. Branislav Frk, PhD. odporúčal prijať uznesenie, podľa ktorého bude Štatút FHPV PU prerokovaný na niektorom z ďalších termínov zasadnutia AS FHPV PU po predložení Organizačného poriadku FHPV PU a dôvodovej správy.

Predseda AS FHPV PU dal hlasovať o návrhu uznesenia č. 37.

**K bodu 4 programu rokovania:**

V diskusii vyplynula potreba o doplnenie členov Legislatívnej komisie AS FHPV PU o zástupcu zamestnaneckej časti AS FHPV PU. Predseda AS FHPV PU navrhol schváliť za členku Legislatívnej komisie AS FHPV PU Mgr. Máriu Majherovú, PhD., ktorá kandidatúru prijala.

Predseda AS FHPV PU dal hlasovať o návrhu uznesenia č. 38.

**K bodu 5 programu rokovania:**

Predseda AS FHPV PU prof. RNDr. Robert Ištok, PhD. zasadnutie AS FHPV PU ukončil.

**Návrhy na uznesenia z rokovania:**

**Uznesenie č. 37:**

AS FHPV PU na svojom riadnom zasadnutí 5. 6. 2013 v súlade s odporúčaním Legislatívnej komisie AS FHPV PU a s priebehom rozpravy presúva schvaľovanie navrhovaného Štatútu AS FHPV PU na niektorý z ďalších termínov zasadnutia AS FHPV PU. Zároveň žiada dekanku FHPV PU predložiť k tomuto zasadnutiu definitívny text navrhovaného Organizačného poriadku FHPV PU a tiež dôvodovú správu k schváleniu navrhovaného Štatútu AS FHPV PU.

PLATNÝCH HLASOV: 13, ZA: 13, PROTI: 0, ZDRŽALI SA: 0.

**Uznesenie č. 38:**

AS FHPV PU na svojom riadnom zasadnutí schválil za členku Legislatívnej komisie AS FHPV PU Mgr. Máriu Majherovú, PhD.

PLATNÝCH HLASOV: 13, ZA: 13, PROTI: 0, ZDRŽALI SA: 0.

**Prešov, 6. júna 2013.**

Zapísal: prof. RNDr. Robert Ištok, PhD.

......................................................................

prof. RNDr. Robert Ištok, PhD.

predseda AS FHPV PU

Overili: Dr.h.c., doc. PaedDr. Vladimír Šebeň, PhD.

......................................................................

Mgr. Miloslav Michalko

......................................................................